AZ EPIZÓD ÉTKEZÉSI ZAVART ÁBRÁZOLÓ KÉPSORAI FELKAVARÓAK LEHETNEK.
HA ÉTKEZÉSI ZAVARRAL KÜZD, HASZNOS FORRÁSOKAT TALÁL
A WWW.WANNATALKABOUTIT.COM OLDALON.
A NETFLIX SAJÁT GYÁRTÁSÚ SOROZATA
WINDSOR-KASTÉLY, 1981
Őfensége a walesi herceg, felség!
Köszönöm.
Megtörtént.
- Megtettem. - Hol?
- A gyerekszobában. - Beszélnünk kell!
Gyerekszoba?
Nem a legromantikusabb helyszín.
Letérdeltél?
Nem.
- A kérdés is meglep. - Miért?
Azt hittem, a walesi herceg csak az uralkodó előtt térdel le.
Ezt nem mondta ki.
Mit mondtál?
„Ez egy házassági ajánlat, drágám, nem erőfitogtatás.”
Mindezek után legalább elfogadta?
- Igen. - Remek!
Mit mondott?
Igen, kérlek!
És hogy élete legboldogabb pillanata volt.
Gratulálok!
- És aztán? - Visszaküldtem Londonba.
Hol lakik?
Egy Earl's Court-i lakásban, pár…
- Prostituálttal és ausztrállal. - Tessék?
- Nem ők laknak az Earl's Courton? - Egy lakásban pár barátnőjével.
Itt van Diana! Diana, ide!
Van hír, Lady Di?
A Buckingham-palotából jön? A walesi herceggel találkozott?
Mint nő a nőtől kérdezem: romantikus férfi?
Lady Diana, csak még egy kérdés!
Na?
TÜNDÉRMESE
Ez itt egy igencsak különleges bonbonválogatás.
Némelyik a miénk, öröklődik a családban, és némelyik eladó.
A lényeg, hogy választanod kell egyet.
Bármelyiket?
Istenem!
Ez nagyon szép.
- Az a miénk. - Igen, asszonyom. A Mogok-völgyből.
Van sejtésed, merre van?
Gyenge vagyok földrajzból.
Burmában.
A legenda szerint, asszonyom,
réges-régen,
Burma északi részén
csak vadállatok és mérgező kígyók éltek. Egy nap…
Ez jobban tetszik.
Remek választás, asszonyom!
Ez az öné. Mit tud róla mondani, az árán kívül?
Ez egy 12 karátos, ovális ceyloni zafír, felség.
14 gyémánt öleli körbe,
18 karátos fehérarany foglalatban.
És azért tetszik, mert…
Ez a legdrágább?
Nem.
Anyám eljegyzési gyűrűjére emlékeztet.
És olyan színű, mint a szemem.
- Elbűvölő. - Igen.
De nagyon fiatal.
Igen. Erzsébet anyakirályné javasolta, hogy Lady Diana költözzön ide,
mielőtt bejelentik az eljegyzést, hogy óvjuk a médiától.
Bölcs gondolat.
Arra is gondolt, hogy jól jönne néhány eligazítás,
tekintve, hogy drasztikus lesz a váltás a tinédzser és a királyi hercegné között.
És…
Nos, felmerült, hogy ha felséged beleegyezik…
Én tanítsam?
Mint királynő a leendő királynét, anyós a menyét, szép lenne.
Nem, rengeteg mindent kell megtanulnia.
Ismer. Túlságosan lágyszívű vagyok.
Majd a nagyanyja, Lady Fermoy segít.
Asszonyom!
- Egyből a mély vízbe. - Vacsora a családdal a Clarence-házban.
Kibaszott előkelő!
- Hát nem épp egy Earl's Court. - Nem.
Emelem poharam.
Nincs több aggódás.
Nincs több lakótárs.
Se lakbérbehajtás vagy óvoda.
Se takarítás a nővérednél.
Istenem!
Várnak a paloták, kastélyok, szép ruhák.
És ékszerek!
És egy napon, nem is oly soká, kibaszott királyné leszel!
Hívsz majd minket, ugye? És írsz?
A palota levélpapírjára, hogy dicsekedhessünk vele.
- Folyton a telefonon fogok lógni. - Dehogy is!
Túlságosan lefoglal majd a tiarapróbálgatás és a teázgatás.
Sziasztok!
- Szia! - Szia, Hercegnő!
Szia, hercegné!
-Diana! -Diana!
Álljon meg, uram! Kérem, lépjen hátrébb!
Hátrébb!
Köszönöm.
Szóval ott voltunk,
Manilában, egy állami bankett közepén,
amikor ki rontott be a terembe?
Nem más, mint Imelda Marcos.
Elindul egyenesen felém,
mondván, alig várja, hogy lássam… ki nem találjátok…
A csizmagyűjteményét.
Csigagyűjteményét.
Biztos?
Valószínűleg csizmát akart mondani, és félreértetted.
- Volt valami a fogai között? - Csizma.
Csiga.
Nem, biztosíthatlak titeket.
Tengeri csigák voltak.
A díszvacsora népes serege beszállt egy limuzinkonvojba,
végigszáguldottunk Manila utcáin…
- Lady Diana Spencer, felség! - Beszéltem.
- Édes istenem! - Sajnálom.
Felség!
Fenség, önt nem láttam.
Nyilvánvalóan nem. Épp egy történetet meséltem,
amit tönkretettél a belépőddel.
Sajnálom.
Ő a következő.
Elképesztő!
Uram!
„Királyi fenség“, ha először köszöntöd, csak utána „uram”.
Most jövök én.
Asszonyom!
Neki ne pukedlizz! Nem a királyi család tagja.
- Csak nemes. - Szegény Susan!
Sajnálom.
Szerencsére itt a nagyanyád, ő majd helyreráz.
Olyan, mint egy főtörzsőrmester.
- Nem igaz? - Ha szükséges.
Mégpedig sürgősen, a ma esti teljesítményt elnézve.
- Hamar elsimítja majd ezt. - Asszonyom!
Hol is tartottam?
Végigszáguldottatok Manila utcáin.
Igen, Madam Marcos saját akváriumában,
ahol elhelyezett magáról egy hatalmas portrét,
amin nem mást visel…
Nagy örömünkre szolgál…
hogy a királynő és Edinburgh hercege
bejelentik, hogy szeretett fiuk, a walesi herceg eljegyezte
Lady Diana Spencert,
Earl Spencer és a nagyságos Mrs. Shand Kydd lányát.
Gratulálok, uram!
Emlékeznek az első találkozásukra?
Néhány évvel ezelőtt volt.
Meglátogattam a nővérét.
Diana akkor még elég fiatal volt.
Mi az, amivel igazán mély benyomást tett önre?
Nagyon eredeti volt, és rendkívül szórakoztató.
És önnél?
Egyszerűen csodálatos volt.
Mit lehet tudni az esküvőről?
Még nem kezdtük el tervezni.
Egyelőre csak nagyon örülünk egymásnak.
Hatalmas és hosszan tartó örömöt hoznak a nemzetnek,
és ha megjegyezhetem, mindketten nagyon szerelmesnek tűnnek.
Igen, abszolút.
Bármit is jelentsen ez.
Hová mész?
Highgrove-ba. El kell hoznom pár dolgot Gloucestershire-ből a külföldi úthoz.
Ne nézz így rám!
Hogyan?
Holnap találkozunk a reptéren.
Miért örül ennyire?
Szerintem ő a megfelelő asszony számára.
Nem nagyszerű? Mindenkit boldogsággal tölt el…
Kapcsolom, asszonyom!
- A palotából hívsz? - Igen.
Milyen?
Van egy saját kis lakrészem, szobalánnyal és öltöztetővel.
Igazi hercegnő vagy!
És fogadószobával.
A telefonon van egy kis korona?
Az „Isten óvja a királynőt” a csengőhang?
- Ettél már a főnökkel a tévé előtt? - Nem.
Még egy percet sem voltam vele, pedig egy épületben vagyunk.
Láttuk az egyik interjúdat a tévében.
- Di, remekül néztél ki! - A hatórás hírekben adták le.
Hallottátok, mikor a szerelemről kérdezték? Azt mondta…
Tudom. Hallottuk. Ne aggódj! Biztos zavarban volt egy kicsit.
Diana! Ide!
Ott van!
Károly, erre!
Sajnálom. Ez az út nem jön túl jókor.
Megleszek. Bezárva egyedül a palotában…
Nem tart sokáig.
Hat hét.
- Hamar elrepül. - Azt kétlem.
Csókold meg!
Mindegy, találkozunk az oltárnál.
Megkértem Mrs. Parker Bowlest, hogy keressen fel téged.
Az exedet? Miért csináltad ezt?
Mert nagyon szórakoztató.
Gondoltam, ha társaságra lenne szükséged, ő a legjobb.
- Károly! - Még egy csókot!
Széles mosoly!
Viszlát!
Figyelmeztetlek, erre nem lesz elég egy-két alkalom.
Amit a királyi család új tagjának el kell sajátítania,
húsz alkalomba is alig férne bele, de megoldjuk,
és keményen fogok dolgozni, mert nem vallhatsz kudarcot.
Javaslom, osszuk fel a leckéket három területre!
Történelem.
A királyi család, a brit királyi udvar, a paloták, házak és a háztartás története.
Viselkedésmód.
Mit viselj, hogyan és hová ülj,
mikor nyisd ki a szád, és ami még fontosabb, mit mondj.
A múltkori borzalmas teljesítményedet elnézve
legjobb lesz, ha a legfontosabb, mindent eldöntő szabályokkal kezdjük,
amelyekből elég egyetlen egyet elrontani, és nem csupán bajba kerülsz. Véged van.
- Rendben. - A rangsorokkal kezdjük.
Megnézzük, a királyi család mely tagjainak kell pukedlizned,
hogyan és milyen sorrendben.
Jelenleg még mindenkinek pukedlizel,
de ha már walesi hercegné leszel,
a dolgok kicsit bonyolultabbá válnak,
mivel a család bizonyos tagjai majd pukedliznek neked.
Ez majd attól is függ, hogy épp a walesi herceggel vagy-e…
Tudod, rettenetesen utálom,
ha beülök egy étterembe, a pincér kijön az asztalhoz,
és megpróbálja megjegyezni a rendelést, anélkül, hogy leírná.
Biztosra veheted, hogy elrontja.
Igen. Ha a walesi herceg nélkül jelensz meg…
- Jó reggelt! - Jó reggelt, asszonyom!
Mi ez?
- A postája, asszonyom. - Értem.
Kedves Lady Diana! Nem hiszem, hogy ezt valaha elolvassa,
de el akartam mondani, mennyire tetszett az interjú,
amit a walesi herceggel adtak, és láttam a tévében.
- Ez igaz szerelem. - Ahogy egy fiatal pár egymásra talál…
A hálószobámban van egy poszter Károlyról és önről…
Rádión követem a nagy napot anyukámmal.
Küldök egy hagyományos takarót ajándékba…
Szereted az embereket, akárhonnan is jöttek.
- Ön biztosan meghallgatna. - …a frizurája, és mindenkire mosolyog.
Lehetek a koszorúslányod?
Én még sosem voltam, de a tesóm már igen.
Freya, hétéves.
KEDVES BRIDGET! NAGYON KÖSZÖNÖM…
Felkészülés! Karok!
Egy, két,
há, négy és egy, két, há, négy,
és pointé, pointé, pointé és pointé.
Most befejezzük, és leengedjük a karunkat.
És most a karmozdulat.
Alacsonyan kezdi az elsőt,
a következőt magasabban, aztán még magasabban…
Számtalan általános iskolában
az esküvőt tűzték ki a tanárok az év végi projekt témájaként.
A terv szerint az osztályok küldenek egy esküvői lapot a hercegi párnak.
Ez egy southporti iskolában készült, rendkívül kreatívan.
Együtt alkottak, de a biztonság kedvéért a tanár címezte meg a borítékot.
- Felség! - Jó reggelt, Stephen!
A palotában őfelségének három udvaronca van,
egyikük egyúttal a háztartás vezetőjének helyettese is.
A királynő inasa mellett, aki őfelsége közvetlen személyzetének rangidős tagja,
három különböző kategóriájú inas van.
A termekért felelős inasok, a kísérő inasok,
és a királyi pár személyi inasai.
Rátérhetünk a királynő udvarhölgyeire?
Ha az időjárás engedi, Károly herceget és Lady Dianát
az 1902-es négykerekű udvari hintó viszi a katedrálishoz és vissza.
A hintó először VII. Eduárd királyé volt.
A királynő külföldi államfők elé utazik benne.
Esős időben a skót udvari díszhintó helyettesíti…
Igen, asszonyom?
Beszélhetnék a walesi herceg titkárával?
Egy pillanat!
Sajnos nem veszi fel, de értesítem Mr. Adeane-t, hogy hívta.
Köszönöm.
Igen, asszonyom?
Szeretném tudni, melyik számon érhetem el a királynőt.
Egy pillanat!
Őfelsége épp egy fogadáson van, de értesítem, hogy hívta.
Köszönöm.
Egyszer volt, hol nem volt…
nem is oly régen…
volt egy kislány, akit Emilynek hívtak.
Jó reggelt, asszonyom! Még több levél.
És volt egy boltja.
Itt is van.
Elég különös kis bolt volt, mert nem árultak semmit.
A kirakatba csupa olyan dolgot raktak, amit egyszer valaki elveszített.
A walesi herceg és én nagyon hálásak vagyunk,
hogy csatlakoztak hozzánk ma este,
egy olyan ügyet támogatva, amely rendkívül közel áll a szívünkhöz.
A helyi vadvilág védelme elengedhetetlenül fontos.
Ez egy…
Túl sokat használod a kezedet. Gesztikulálsz, miközben beszélsz.
A gesztusok elárulják, ha nyugtalanok, zaklatottak vagy dühösek vagyunk.
Az ilyesmit jobb eltitkolni. Sosem szabad kimutatnunk az érzelmeinket.
Mária királyné híres módszere szerint az udvarhölgyeinél kötelet vetett be,
hogy ne csapkodjon a kezük ide-oda, mint egy szélmalom lapátjai.
Sokkal jobb.
Folytasd!
A walesi herceg és én nagyon hálásak vagyunk…
hogy ennyien csatlakoztak hozzánk ma este, támogatva az ügyet, amely…
nagyon közel áll mindkettőnk szívéhez,
főleg a walesi hercegéhez.
Három hete nem hallottam felőle.
Biztosan elfoglalt.
Annyira, hogy egyszer se hívjon?
Beszélni akartam a királynővel, de ő se fogad.
- Küldött virágot? - Semmit.
A világ minden tájáról kapok leveleket,
de a férfi, akihez hozzá kéne mennem, rám sem hederít.
Hogy vagytok?
Jól. Penny elfoglalta a szobádat.
GRATULÁLOK! EBÉDELJÜNK EGYÜTT!
Peter itt van.
SZERETETTEL: CAMILLA
- Állandóan. - Persze, mert szerelmes Virginiába!
- Elég! - Nagyon hiányzol, Hercegnő!
Asszonyom!
- Lady Di! - Ide, Lady Di!
- Csak egy képet! - Egy kattintás!
- Nem akar képet? - Üdvözöljük a Ménage à Trois-ban!
Hát itt van!
Kedves tőled, hogy írtál.
Ugyan! Ez a legkevesebb.
Amikor a walesi herceg mesélte, hogy hat hétre elutazik nélküled…
Szabad?
Mondom, nem túl kedves.
„Szegény, vadonatúj, gyönyörű, fiatal menyasszonyod egyedül a házban.”
- Igazából egyedül a palotában. - Igen.
Nem a házban.
A walesi herceg így hívja a Buckingham-palotát.
Mind így hívják. „A ház.”
Köszönöm.
Itt nem szolgálnak fel főételt, csak előételeket és desszerteket.
Nincs bűntudat, ha pudingot kérsz, mert úgysem kapsz mást.
Én azt az isteni kacsás-szarvasgombás raviolit kérem, amit múltkor,
aztán a narancsos-csokis krémet,
amivel azóta is álmodom.
Ugyanazt kérem.
Biztos?
Szívesen sodródom az árral.
Ezt imádni fogja.
Ő akadékoskodó és rugalmatlan. Imádni fogja, ha idomulsz.
Csokoládéhabok vaníliával és kandírozott naranccsal.
- Csodás! - Köszönöm.
Köszönöm.
Egyszer elhoztam ide a herceget, hátha szívesen kipróbál valami újat.
Gyűlölte.
Nem csak a koncepciót, a dekorációt és az embereket, de…
nem voltak hajlandóak lágytojással felszolgálni a fogást.
Micsoda?
Mindenhez lágytojást eszik.
Biztosan tudod.
Nem eszik fokhagymát.
A bizarr új szabály miatt vacsoraidőre már farkaséhes.
Milyen új szabály?
Az ebédszabály.
Drágám, azt hittem, ez az első, ami feltűnik vele kapcsolatban.
A walesi herceg nem ebédel.
- Soha? - Nem, hacsak nem muszáj.
Ha kénytelen, mondjuk egy eljegyzés miatt, szörnyen rossz kedve lesz.
Panaszkodik, hogy fel van puffadva,
és hogy „felesleges emésztésre kell pazarolnia az energiáját”.
Próbálom felvidítani,
de ha fáj a hasa, a humorérzéke is elpárolog.
Az egyik szörnyű guruja vette rá.
Jó, nem igazi guruk, de tudod, mennyire szereti
vénemberekkel és apapótlékokkal körülvenni magát.
Nem.
Drágám, te tényleg nem tudsz semmit.
Kéne egy gyorstalpaló Fredről.
Nem, köszönöm.
Ki az a Fred?
Így becézem a walesi herceget. Ő meg Gladysnek hív engem.
Ártatlan butaság.
Persze.
Szóval az egyik unalmas barátja, valószínűleg Laurens van der Post…
Sok sikert hozzá! Szörnyen uncsi.
Meggyőzte róla, hogy csak napi két étkezés az egészséges.
Fred szerint a reggeli túl finom, hogy kihagyja,
a vacsora túl fontos, így maradt az ebéd.
Most, hogy mondod…
ebédidőben nem szoktunk együtt lenni, így nem vettem észre.
Eddig szinte alig voltunk együtt.
Ez nem igaz.
De igen.
- Ott volt a Badminton lovastusa. - Igen.
Aztán Verdi Requiemje a gardedámoddal.
Nagyi, igen.
- Egy percre se hagyott magatokra. - Nem.
Aztán a hétvége Balmoralban, ahol teljes diadalt arattál.
Kivételes balmorali debütálásként emlékeznek majd rá,
hibátlan szereplés volt. És aztán…
Highgrove?
Ejha! Szóval mindent megoszt veled.
Szinte naponta beszélünk.
Mit gondolsz róla?
Az új házáról.
Highgrove?
Csodálatos.
Ugye?
Megkérdezte, mihez kezdenék vele, ha én dekorálnám ki.
Tényleg?
Igen. Elég jó vagyok az ilyesmiben.
És mit mondtál?
Kicsit feldobnám az egészet, hogy ne legyen olyan ódivatú.
Jót tenne neki egy kis szín, sárga és barack.
Ne feledd a zöldet, a kedvencét!
És zöld.
Kertészkedsz?
- Nem igazán. - Odavan érte.
Igen, tudom.
Folyton arról beszél, hogy lesz szabad kert vagy zárt kert.
Mindkettő.
És konyhakert meg egy napórás kert. Horgászol?
Nem igazán.
- Vadászat? - Ha nem muszáj, nem.
Városi lélek vagyok.
Szóval inkább Londonban leszel, mint vidéken?
Miért kérdezed?
Csak kíváncsiságból.
Sajnálom, nem maradhatok a kávéra.
Hadd rendezzem én!
Kizárt dolog. Én vagyok a rangidős.
Kérlek!
Vagy felezzük el!
Jó ötlet.
Szívesen osztozkodom.
Lady Spencer van itt. Szerette volna megvárni.
Köszönöm. Segíthetek, asszonyom?
Mielőbb beszélnem kell a walesi herceggel.
Attól tartok, nem elérhető.
Azt kérte, hogy mondja ezt?
„Ha a leendő feleségem keresne, mentsen ki”?
Nem, ő királyi fensége nem elérhető,
mert épp egy repülőn ül hazafelé.
- Azt hittem, holnap jön. - Végig úgy volt, hogy ma jön.
Mik ezek?
Rajzok.
Miről?
Azt hiszem, egy karkötőről, amit a walesi herceg készíttetett.
Kinek?
MINDEN JÓT A NAGY NAPRA!
- Igen, asszonyom? - Beszélnem kell a királynővel.
- Asszonyom… - Ne rázzon le!
Életbevágóan fontos, hogy fogadjon a királynő.
Le kell fújni az esküvőt.
Katasztrófa lenne mindenkinek.
Őfelsége nem elérhető, de szólok…
Highgrove-ba!
- Fenség! - Köszönöm szépen.
- Ott van. - Rendben.
Minden rendben Gloucestershire-ben?
Miért kérdezed?
Nagyon fontos dolgod lehetett, ha egyenesen odamentél a reptérről.
Ami azt illeti, igen.
Gladys.
Elmondta neked.
Láttam a karkötőt.
A karkötőt búcsúajándékként készíttettem.
Amolyan… emlékként.
Két okból mentem Gloucestershire-be. Személyesen közölni Camillával, hogy vége.
Vége van.
És hogy elhozzam ezt.
Nyisd ki!
Egy pecsétgyűrű.
A walesi herceg címere.
A walesi hercegnének.
Kezdhetjük a próbát?
A házasság tiszteletreméltó intézményét maga Isten hozta létre,
és ezért senkinek sem szabad rá meggondolatlanul,
könnyelműen vagy kizárólag testi vágytól vezérelve vállalkoznia,
hanem tiszteletteljesen, körültekintőn, józanul és Istent félve.
Károly Fülöp Artúr György,
elfogadod ezt a nőt hites feleségedül?
- Satöbbi. - Igen.
Milyen volt a próba?
Anyu és én csodásnak találtuk.
Margit már kevésbé.
Károly valaki mást szeret.
Hányszor képes még…
elkövetni ez a család ugyanazt a hibát?
Tiltani házasságokat…
amiket engedni kéne.
Más házasságokat meg kikényszeríteni.
Minden alkalommal megfizetünk érte.
Elveszi Dianát.
Még mindig a másikba szerelmes.
Mondok valamit férfiként.
Ahogy Diana idősebb lesz,
úgy lesz egyre magabiztosabb,
és egyre szebb, ami egészen biztos,
Károly egyre jobban beleszeret majd,
és minden rendben lesz.
És addig is majd…
két vasat tart a tűzben?
Ez már csak így megy.
Mindig is így ment.
Ez őrület! Most még megállíthatjuk őket,
mielőtt egybekelnek.
Nem csak a monarchia érdekében, hanem értük, mint emberi lényekért.
Azonnal meg kell állítanunk őket!
Anyu?
Amikor a dédnagyanyád, Mária királyné gyönyörű, fiatal hercegnő volt,
majdnem hozzáment a mesebeli hercegéhez.
De nem sikerült, mert a herceg megbetegedett és meghalt.
Máriát annyira csodálták, hogy összeboronálták a herceg öccsével.
Csak egy baj volt. Az öcs nem volt egy mesebeli herceg.
Unalmas és félénk volt.
Nem volt vonzalom, szerelem pláne nem.
De hogy a házasság működjön, arra buzdították őket,
hogy koncentráljanak a fő feladatra.
A kötelességre.
Megállás nélkül dolgoztak rajta.
És ebből a munkából kinőtt egy apró mag.
A tisztelet és csodálat magja,
amelyből virág lett, és végül szerelemnek nevezhették.
42 évig voltak házasok.
Stabilizálták az önmagával harcoló országot,
és a Korona még erősebb lett,
miközben körülöttük elbuktak a nagy európai monarchiák.
Nem mondanám, hogy tökéletes az anyai ösztönöm,
de azt észreveszem, ha a gyermekem boldogtalan.
Bármennyire is szerencsétlennek érzed most magad,
bármilyen kétségek gyötörnek,
ha képes vagy követni a dédanyád példáját,
a szerelem és boldogság nem marad majd el.
A nap nagy kérdése, azon kívül, hogy milyen lesz a ruha,
hogy milyen lesz az időjárás?
A legpontosabb előrejelzést, Jack!
Mi lesz a Buckingham-palotától a Szent Pál-székesegyházig?
A napfény önmagáért beszél, nem, John?
Süt a nap a hatalmas tömegre,
amely ünnepelve fogad mindent, ami él és mozog,
és a tömeg percről percre egyre nő, ahogy az éjszakai vonatok és buszok
több ezer embert hoznak a palota elé szerte az országból.
Rengetegen megnézték a tegnap esti tűzijátékot a Hyde Parkban,
és utána egyenesen a palotához jöttek,
hogy biztosan jó helyük legyen.
Közeledik a pillanat,
amikor Károly herceg és Lady Diana elindul a Szent Pálhoz,
és ezt a mozzanatot a világon mindenhol követni fogják.
A belga király és királyné,
a norvég király a koronaherceggel és hercegnővel,
a dán királynő és herceg, a svéd király és királyné,
a holland királynő és herceg, a luxemburgi nagyherceg és nagyhercegné,
a liechtensteini herceg és hercegnő, és a monacói hercegné.
Ha legközelebb látjuk a hintót, belesünk az ablakain,
hátha sikerül megpillantanunk, hogyan is néz ki a menyasszonyi ruha.
Köszönöm.
Olyan az egész, mintha egy tündérmesébe csöppentünk volna.
A herceg és a hercegnő az esküvőjük napján.
De a tündérmesék általában itt érnek véget,
a „boldogan éltek, míg meg nem haltak” zárószavakkal.
Talán ez azért van, mert a tündérmesékben úgy jelenik meg a házasság,
mint a romantikus udvarlás lehangoló záróakkordja.
Ahogy a férj és a feleség a fogadalmuk szerint élnek,
szeretve és oltalmazva egymást,
megosztva az élet örömeit és gyötrelmeit,
az eredményeket és a kudarcokat,
átalakulnak a folyamat során.
Hitünk szerint az esküvő napja nem a megérkezést jelenti,
hanem azt a pillanatot, amikor a kaland valóban elkezdődik.
KAREN SMITH EMLÉKÉRE 1968–2020
A feliratot fordította: Kiss Orsolya